text: Storken Tommy lander i reden - og gør kur til sin mage
  01 april 2019 kl. 14.20
  Det kendte tv-storkepar Tommy og Annika er nu samlet i Smedager.
  Klokken 15.57 mandag eftermiddag fik storken Annika selskab af sin mage Tommy.
  - Det har været en fantastisk eftermiddag, siger Mogens Lange fra storkene.dk til TV SYD.
  Mogens Lange, storkeekspert, storkene.dk: "Jeg er helt vildt glad og lettet, for der er så mange farer forbundet med at de skal herop."
  I går søndag klokken 12.24 landede Annika i reden i Smedager, og det er ni dage tidligere end sidste år, hvor hun landede den 9. april.
  Håbet var derfor, at Tommy snart ville komme hjem til Smedager. Da TV SYD talte med storkeeksperten tidligere mandag, inden Tommy var landet, var meldingen fra storkeeksperten også klar.
  - Jeg er sikker på, han haster herop, alt det han kan. Han bruger ikke tid på at stå stille.
  Og den profeti holdt stik. I dag landede den ventede hanstork.
  - Jeg er helt vildt glad og lettet, for der er så mange farer forbundet med at de skal herop.
  Mogens Lange forklarer, at der foregår en hel del storkenedskydninger i Libanon.
  Mogens Lange, storkeekspert, storkene.dk: "Det har været en fantastisk eftermiddag."
  - Det ville jo være absolut skrækkeligt, hvis en af vores storke blev offer for det.
  Storkene slap for at blive skudt, men andre forhold har også artet sig til storkenes fordel. 
  - Det er jo rigtig godt storkevejr i de her dage, slutter Mogens Lange.
  Du kan følge med direkte fra livet i storkereden på tvsyd.dk/natur.
  
  